अमृतसर। खालसा कालेज में शैक्षणिक सेशन वर्ष 2012-13 से बैचलर आफ जर्नलिज्म और मास कम्युनिकेशन के तीन वर्षीय कोर्स की शुरूआत की जा रही है। कालेज ने जरूरी शर्तें पूरी करने के बाद गुरु नानक देव विश्वविद्यालय से इस कोर्स को शुरू करने की मान्यता प्राप्त कर ली है। कालेज के प्रिंसिपल डा. दलजीत सिह ने कहा कि इस शैक्षणिक वर्ष के लिए दाखिला शुरू कर दिया गया है। उन्होंने कहा कि पत्रकारिता देश में ही नहीं, बल्कि पूरी दुनिया में प्रतिष्ठित कैरियर माना जाता है। नौजवान लड़के -लड़कियां प्रिंट और इलेक्ट्रोनिक मीडिया में अपना भविष्य बनना चाहते हैं। उन्हाेंने कहा कि कालेज के पास जरूरी साजो सामान का ढांचा मौजूद है और पत्रकारिता से संबंधित किताबों के अलावा स्टूडियो, कैमरा, एडीटिंग रूम, कंप्यूटर लैब आदि मौजूद हैं।